ก่อนหน้านั้นมีอะไรกันกับแฟนแบบไม่ป้องกันวันที่่19 แล้วกินยาคุมฉุกเฉินทันที ประจำเดือนมาวันที่ 26 ประจำเดือนมาถึงวันที่ 29 วันที่ 1 มีอะไรกับแฟนอีกแต่ใส่ถุง แต่ถุงยางแตกด้านข้างแล้วก็ยังไม่เสร็จ แต่ก็ไปซื้อยาคุมฉุกเฉินมากินทันที พอวันที่ 7 มีเลือกสีชมพูถึงแดงหน่อยๆออกมาสองวันแล้วรวมวันนี้ด้วย จะท้องไหมคะ
สวัสดีค่ะ หากได้ทานยาคุมฉุกเฉินในวันที่ 19 มิ.ย. แล้ววันที่ 26-29 มิ.ย. ได้มีเลือดออกมา หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะ แต่หากเป็นช่วงวันที่ที่ประจำเดือนควรจะมา ก็ถือเป็นประจำเดือนได้ส่วนการมีเพศสัมพันธ์ในวันที่ 1 ก.ค. หากยังไม่มีการหลั่งน้ำอสุจิเกิดขึ้น จริงๆ ก็ไม่จำเป็นต้องทานยาคุมฉุกเฉินไปค่ะสำหรับเลือดที่ออกในวันที่ 7-8 ก.ค. ก็น่าจะเป็นเลือดที่เกิดจากผลของยาได้ ไม่ใช่ประจำเดือน ทั้งนี้ การที่มีเลือดออกมา ก็แสดงว่าไม่น่ามีการตั้งครรภ์เกิดขึ้น แต่เพื่อให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ดังนั้น หลังจากนี้ หากตรวจไม่พบการตั้งครรภ์ แนะนำให้เริ่มใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ